open-index/open-wikipedia-markdown huggingface dataset:
Jäljet (elokuva)

**Jäljet** (*Pokot*) on vuonna 2017 ensi-iltansa saanut puolalainen jännityselokuva, jonka on ohjannut Agnieszka Holland. Se perustuu Olga Tokarczukin romaaniin *Prowadź swój pług przez kości umarłych* vuodelta 2009.

Elokuva kertoo Puolan syrjäseudulla asuvasta eläkeläisestä, joka alkaa tutkia kuolleena löytämänsä miehen tapausta. Hän saa selville useiden metsästäjien saaneen surmansa, mahdollisesti kostoiskuissa.

Elokuva oli Puolan ehdokas vieraskielisen elokuvan Oscarin saajaksi.  Se sai hopeisen karhun (Alfred Bauer-palkinnon) Berliinin elokuvajuhlilla.

## Lähteet

## Aiheesta muualla
Razer Phone

**Razer Phone** on peliyritys Razerin älypuhelin, joka julkaistiin myyntiin 15. marraskuuta 2017 Yhdysvalloissa. Suomeen puhelin tuli myyntiin vasta 18.12.2017.

Yritys osti Nextbit-yrityksen, joten puhelin on epäsuora seuraaja Nextbit Robin-puhelimelle. Puhelimessa on samanlainen suunnittelu kuin Nextbit Robinissa.

## Tekniset tiedot
* 4 000 mAh litiumioniakku
* Kamera: 12 megapikselin takakamera, 8 megapikselin etukamera
* Muisti: 64 Gt sisäistä muistia, RAM 8Gt
* Näyttö: 5.7”, 1440p LCD-paneeli, Gorilla Glass 3
* Paino: 197 grammaa
* Prosessori: Qualcomm Snapdragon 835
* Android-versio: 7.1 Nougat

## Lähteet
Malte Setkov

**Malte Søstrup Setkov** (s. 14. tammikuuta 1999 Rødovre, Tanska) on tanskalainen jääkiekkopuolustaja.

## Ura
### Seuraura
Setkov on Rødovre SIK:n kasvatti. Hän siirtyi jo 15-vuotiaana Ruotsiin ja Malmö Redhawksin junioreihin kaudeksi 2014–2015. Setkov oli seuran U16-junioreiden eniten maaleja tehnyt puolustaja sekä tehokkain puolustaja Gustav Sternérin kanssa tehoilla 4+4=8. Kauden 2015–2016 päätteeksi hän voitti J18 Allsvenskan pronssia.

Detroit Red Wings varasi Setkovin neljännellä kierroksella sadantena pelaajana . Hänestä tuli kaikkien aikojen pienimmällä numerolla NHL:ään varattu tanskalaispuolustaja. Ennätys oli aiemmin Philip Larsenin (149. varaus vuonna ) hallussa. 

Kauden 2017–2018 Setkov vietti lähinnä lainalla Ruotsin toiseksi korkeimmalla sarjatasolla HockeyAllsvenskan-joukkue IK Panternissa, jossa hän pelasi 26 runkosarja- ja kolme nousukarsintasarjan ottelua tehden kaksi syöttöpistettä. Hän debytoi kauden aikana myös Malmö Redhawksin SHL-joukkueessa, jossa Setkov pelasi yhden runkosarja- ja kolme playoff-ottelua ilman tehopisteitä. Hän teki SHL-debyyttinsä 23. syyskuuta 2017 Brynäs IF:ää vastaan. Setkov merkittiin joukkueen seitsemänneksi puolustajaksi. Hän sai ottelussa jääaikaa 7.26 minuuttia. Setkov teki ensimmäisen pääsarjamaalinsa Mestarien liigassa 10. lokakuuta 2017 tšekkiläistä HC Kometa Brnoa vastaan. Hän pelasi CHL:ssä kauden aikana kaksi ottelua. Joulukuussa 2017 Setkov teki Redhawksin kanssa kaksivuotisen SHL-sopimuksen.

### Maajoukkueura
Setkov pelasi alle 20-vuotiaiden MM-kilpailuissa vuosina 2018 ja 2019. Jälkimmäisessä turnauksessa Tanska onnistui koko turnauksen aikana tekemään vain kolme maalia ensimmäisessä karsintasarjan ottelussa Kazakstania vastaan, jossa Setkov onnistui Jonas Røndbjergin ohella tekemään kaksi tehopistettä. Heidän lisäkseen maalinteossa onnistui Andreas Grundtvig. Tanskan turnaus päättyi putoamiseen IA-divisioonaan. Setkov pelasi myös alle 18-vuotiaiden IA-divisioonan MM-kilpailuissa vuonna 2017, jolloin Setkov voitti pronssia.

## Tilastot

## Lähteet
*
*
*

### Viitteet
Nguyễn Thị Bình

**Nguyễn Thị Bình** (o.s. **Nguyễn Thị Châu Sa**, s. 1927) on vietnamilainen poliitikko ja diplomaatti, joka tuli erityisesti ulkomailla tunnetuksi Etelä-Vietnamin kansallisen vapautusrintaman eli Vietkongin edustajana. Hän oli mukana esimerkiksi Pariisin rauhanneuvotteluissa neuvottelijoiden ainoana naispuolisena jäsenenä. Vietnamin sodan jälkeen hän toimi Vietnamin varapresidenttinä vuosina 1992–2002, jääden lopulta eläkkeelle toisen kautensa loputtua.

## Elämäkerta
Nguyễn Thị Bình syntyi Saigonissa vuonna 1927 ja hän oli syntyjään nimeltään Nguyễn Thị Châu Sa. Hänen isoisänsä Phan Chu Trinh oli yksi Vietnamin tunnetuimpia kansallismielisen liikkeen hahmoja. 1950-luvulla Bình oli yksi Saigonin opiskelijamellakoiden johtajista. Mellakat tunnettiin Trần Văn Ơnin liikkeenä ja Bình päätyi osallisuudestaan vankilaan vuonna 1951. Bình vapautettiin Geneven konferenssin jälkeen vuonna 1954, minkä jälkeen hän liittyi Saigonissa perustettuihin vastarintaliikkeisiin. Vuonna 1961 hänet valittiin kansallisen vapautusrintaman eli Vietkongin keskuskomiteaan, jonka palveluksessa hän edusti järjestöä vuosien 1962 ja 1969 välillä esimerkiksi Afrikassa ja Euroopassa. Bình antoi runsaasti haastatteluja lehdistölle ja etenkin länsimaissa hänestä tuli kansallisen vapautusrintaman tunnetuin edustaja.

Pariisin rauhanneuvottelujen alkaessa vuonna 1968 Bìnhistä tuli kansallisen vapautusrintaman pääneuvottelija. Hänet valitsi mahdollisesti tehtävään Ho Chi Minh ja hän oli ainoa neuvottelupöydässä istunut nainen. Bình puhui sujuvaa ranskaa, minkä lisäksi valintaan saattoi vaikuttaa se, että hänen tunnettu isoisänsä asui Ranskassa, jonne hänet oli karkotettu veristen verotuksen vastaisten kapinoiden jälkeen vuonna 1908. Neuvottelujen onnistumisen kannalta kansallisen vapautusrintaman tunnustamisesta virallisesti tuli yksi rauhanneuvottelujen kompastuskivistä. Vuonna 1969 hänestä tehtiin Etelä-Vietnamin väliaikaisen vallankumoushallituksen ulkoministeri ja edusti tässä virassaan edelleen etelän kommunisteja Pariisissa. Neuvottelijana Bình pyrki varmistamaan, että Etelä-Vietnamin presidentti Nguyễn Văn Thiệun otetta maasta heikennettäisiin ja että amerikkalaisten sotavankien vapautuksen yhteydessä vapautettaisiin myös Etelä-Vietnamin poliittiset vangit. Hän arvostelikin Pohjois-Vietnamin edustaja Lê Ðức Thọn ja Yhdysvaltojen Henry Kissingerin aikaansaamaa sopimusta vuonna 1972, joka ei hänen mielestään selvittänyt sotavankitilannetta tyydyttävällä tavalla. Bình allekirjoitti kuitenkin lopullisen sopimuksen vuonna 1973 Etelä-Vietnamin väliaikaisen vallankumoushallituksen puolesta.

Vietnamin sodan jälkeen Bình toimi eri virkatehtävissä. Vuonna 1992 hänestä tuuli maan varapresidentti. Hän toimi virassaan kaksi kautta ja jäi lopulta eläkkeelle vuonna 2002. Vielä eläkkeelle jäämisensä jälkeen Bình on toiminut järjestöissä, jotka ovat keskittyneet koulutukseen ja esimerkiksi Vietnamin sodan aikana käytetyn Agent Orangen aiheuttamien haittavaikutusten hoitamiseen.

## Lähteet
A Fever Dream

__NOTOC__

**A Fever Dream** on brittiläisen alternative-rock yhtye Everything Everythingin neljäs studioalbumi, jonka julkaisi RCA Records 18. elokuuta 2017. Albumin julkaisupäivästä julkaistiin tiedote 14. kesäkuuta 2017 ja single "Can't Do" debytoi ensimmäistä kertaa radiossa.  Albumin sanoitukset ovat yhtyeen laulajan, Jonathan Higgsin mukaan henkilökohtaisempia kuin edellisissä albumeissa, ne kertovat rakkaussuhteista ja politiikasta. Yhtye kirjoitti albumin sanoitukset kiertueen aikana.  

## Kappaleet
#
#
#
#
#
#
#
#
#
#
#

## Arvostelut
Albumi sai myönteistä palautetta seuraavilla sivustoilla:

* Metacritic: 81/100 
* NME:  
* Pitchfork: 7.1 

## Lähteet
Arca (albumi)

__NOTOC__

**Arca** on venezuelaisen elektronisen musiikin artisti Arcan kolmas studioalbumi, jonka julkaisi XL Recordings 7. huhtikuuta 2017. Albumin alkuperäinen nimi *Reverie* muutettiin myöhemmin *Arca*:ksi, koska Arcan mielestä mikään muu nimi ei sopisi albumille. Albumi on ensimmäinen Arcan albumi, jossa hän laulaa itse espanjaksi Björkin ehdotuksen myötä. Arca tuotti koko albumin itse.

## Kappaleet
#
#
#
#
#
#
#
#
#
#
#
#
#

## Arvostelut

* Consequence of Sound: B+ 
* Metacritic: 87/100 
## Lähteet
Saunalisä

**Saunalisä** tarkoittaa Suomessa eräissä työehtosopimuksissa työntekijälle lauantaityöstä maksettavaa palkanlisää.

Saunalisää maksetaan ainakin paperiteollisuuden työntekijöille ja ahtaajille. Paperiteollisuudessa saunalisää saa, jos työvuoro osuu lauantaiaamun kello kuuden ja sunnuntaiaamun kello kuuden väliin. Lauantaihin rinnastetaan myös juhlapäivän aatto ja sunnuntaihin juhlapäivä.

Saunalisää voitaisiin kutsua myös *lauantailisäksi*.

## Lähteet
Samba Esquema Novo

**Samba Esquema Novo** on brasilialaisen artistin Jorge Benin esikoisalbumi vuodelta 1963. Albumi sisältää alkuperäisen äänitteen kansainvälisestä menestyskappaleesta ”Mas que Nada”. 

## Kappaleet
Kaikki kappaleet säv. ja san. Jorge Ben ellei toisin mainita.
# Mas, que Nada! – 3.02
# Tim Dom Dom – 2.21 (João Mello / Clodoaldo Brito)
# Balança Pema – 1.29
# Vem Morena – 1.59
# Chove Chuva – 3.06
# É Só Sambar – 2.06
# Rosa, Menina Rosa – 2.15
# Quero Esquecer Você – 2.22
# Uála Uálalá – 2.09
# A Tamba – 3.04
# enina Bonita Não Chora – 2.07
# Por Causa de Você, Menina –  2.47

## Muusikot
* Jorge Ben – laulu, akustinen kitara
* Manuel Gusmão – bassokitara
* Luís Carlos Vinhas – piano
* J. T. Meirelles – huilu, saksofoni
* Pedro Paulo – trumpetti
* Dom Um Romão – rummut

## Arvostelut
* AllMusic: 

## Lähteet
Suzanne Scotchmer

**Suzanne Scotchmer** (23. tammikuuta 1950 Pelican, Alaska, Yhdysvallat – 30. tammikuuta 2014 Berkeley, Kalifornia, Yhdysvallat) oli yhdysvaltalainen taloustieteilijä ja professori (American Professor of Law, Economics and Public Policy) Kalifornian yliopistossa Berkeleyssä. Hän oli erikoistunut muun muassa innovaatioiden taloustieteen, aineettomien oikeuksien ja patenttijärjestelmien tutkimukseen.

## Teoksia ja tutkimuksia
* Scotchmer, S. 2004. Innovation and incentives. MIT Press.

## Lähteet

## Aiheesta muualla
* Scotchmerin tutkimukset IDEASissa
* Scotchmerin kotisivu, UC Berkeley
Rupert Vansittart

**Rupert Nicholas Vansittart** (s. 10. helmikuuta 1958 Cranleigh, Surrey, Englanti, Yhdistynyt kuningaskunta) on englantilainen näyttelijä. Hän on näytellyt lukuisia rooleja niin televisiossa, elokuvissa, teatterissa kuin radiossakin. Usein hänen esittämänsä roolit ovat komediarooleja. Hänen roolejaan ovat muun muassa lordi Charles Ashfordly ITV:n draamasarjassa *[[Sydämen asialla]]* (1992–2009) ja lordi Yohn Royce HBO:n sarjassa *[[Game of Thrones]]* (2014–2019).

Vuonna 1995 Vansittart esitti Mr. Hurstia draamasarjassa *[[Ylpeys ja ennakkoluulo (vuoden 1995 televisiosarja)|Ylpeys ja ennakkoluulo]]*. Hän on esiintynyt yhdessä Rowan Atkinsonin kanssa useissa sarjoissa, kuten *[[Mr. Bean]]* ja *[[Kovat koppalakissa]]*, sekä elokuvassa *[[Johnny English – uudestisyntynyt]]*. Elokuvassa *[[Neljät häät ja yhdet hautajaiset]]* (1994) hän näytteli Georgea. Vuonna 1995 Vansittart näytteli lordi Bottomsin roolissa elokuvassa *[[Braveheart – taipumaton]]*.

Vuonna 2005 Vansittart vieraili *[[Midsomerin murhat]]* -sarjan jaksossa "Market for Murder" sekä *[[Doctor Who]]* -sarjan jaksoissa "Aliens of London" ja "World War Three". Vuonna 2009 hän näytteli televisioelokuvassa *Margaret* ja vuonna 2011 elokuvassa *[[Rautarouva (elokuva)|Rautarouva]]*. Vuonna 2016 Vansittart esiintyi Arthur Le Broc'na BBC:n *[[Isä Brown ja hänen laumansa]]* -sarjan neljännen kauden seitsemännessä jaksossa. 2016 hän vieraili myös BBC:n sairaalasarjassa *[[Casualty]]*. Vuonna 2017 Vansittart näytteli professori Langlania ITV:n draamasarjan *[[Doc Martin]]* kahdeksannen kauden päätösjaksossa.

Vansittart avioitui näyttelijä Emma Kate Watsonin (nyk. Vansittart) kanssa vuonna 1987 ja heillä on kaksi lasta. 

## Aiheesta muualla
*
Kääpiökalliokenguru

**Kääpiökalliokenguru** (*Petrogale concinna*) on erittäin uhanalainen kengurulaji. Se luokiteltiin aiemmin omaan sukuunsa *Peradorcas*.

Kääpiökalliokengurua tavataan kahdella erillisellä alueella Australiassa. Laji on rajoittunut pohjoisen Australian hiekkakivi- tai graniittikallioihin, jyrkänteisiin ja rotkoihin. Turkki on himmeän punaruskea, ja siinä on vaaleanharmaata ja mustaa marmorikuviota. Kääpiökalliokenguru on arka ja enimmäkseen aktiivinen yöllä.

Nisäkäsnimistötoimikunnan ehdotus lajin uudeksi suomenkieliseksi nimeksi on *arnheminmaankalliowallabi*.

## Lähteet
Arto Laitinen

**Arto Laitinen** (s. 1969 Koria) on suomalainen filosofian professori Tampereen yliopistossa. Laitisen erikoisaloja ovat 
poliittinen filosofia, yhteiskuntafilosofia, inhimillisen toiminnan luonne, sosiaalinen ontologia sekä etiikka ja metaetiikka.

Laitinen on ollut tutkijana Helsingin yliopiston Tutkijakollegiumissa ja filosofian dosentti Jyväskylän yliopistossa.

## Teoksia
* *Strong Evaluation Without Moral Sources. On Charles Taylor’s Philosophical Anthropology and Ethics*, 2008, De Gruyter.
* *Hegel on Action*, 2010, (toim.), Constantine Sandisin kanssa, Palgrave-MacMillan.
* *Recognition and Social Ontology*, 2011, (toim.), Heikki Ikäheimon kanssa, Brill.
* *Solidarity: Theory and Practice*, 2014, (toim., Anna Birgitta Pessin kanssa, Lexinton Books.

## Lähteet

## Aiheesta muualla
* Laitisen sivu Tampereen yliopistossa
* Laitisen philpapers-sivu
Kotimaa (täsmennyssivu)

Sana **kotimaa** viittaa seuraaviin asioihin:

* kotimaa, maa tai valtio, jossa henkilön tai organisaation kotipaikka sijaitsee
* *[[Kotimaa (sanomalehti)|Kotimaa]]*, suomalainen sanomalehti
* Kotimaa, suomalainen viestintäalan yritys
* Kotimaa, kylä Muoniossa
* *[[Kotimaa (albumi)|Kotimaa]]*, Katri Helenan albumi
Mas que Nada

**Mas que Nada** on alun perin Jorge Ben Jorin sanoittama ja esittämä vuoden 1963 kappale hänen esikoisalbumiltaan, josta tuli Sérgio Mendesin tunnetuin kappale hänen tehdessään kappaleesta coverversion vuonna 1966. Brasilian *[[Rolling Stone]]* äänesti kappaleen viidenneksi parhaimmaksi brasilialaiseksi kappaleeksi. 

Suomenkielisen version ”Painajainen” on sanoittanut Pertti Reponen. Sen levytti Danny 27. kesäkuuta 1967.

## Lähteet
Tulppaanikuume

**Tulppaanikuume** () on vuonna 2017 ensi-iltansa saanut historiallinen draamaelokuva, jonka on ohjannut Justin Chadwick. Elokuva kertoo ajasta, jolloin tulppaanien hinta alkoi nousta.

Kriitikot kehuivat elokuvan lavastusta ja muuta ulkoasua, mutta moittivat näyttelijätyötä.

## Lähteet
BPM (Beats Per Minute)

**BPM (Beats Per Minute)** () on vuonna 2017 ensi-iltansa saanut ranskalainen draamaelokuva, jonka on ohjannut Robin Campillo. Se sai Cannesin elokuvajuhlilla Grand Prix’n. 

Elokuva kertoo 1990-luvun AIDS-aktivisteista.

## Arvosteluja

## Lähteet
Tonttu Toljanterin joulupulma

**Tonttu Toljanterin joulupulma** on Yle TV2:n vuonna 1998 tuottama suomalaisen Teatteri Eurooppa Neljän joulukalenterisarja, joka esitettiin ensimmäisen kerran Yle TV2 -kanavalla  1.–24. joulukuuta 1998. Joulukalenteri oli ensimmäinen Tonttu Toljanteri -sarja. Sarja esitettiin uusintana 1.–24. joulukuuta 2004 ja 1.–24. joulukuuta 2012 Yle TV2 -kanavalla. Sarja oli niin suosittu, että seuraavana vuonna 1999  tehtiin televisiosarja *[[Tonttu Toljanterin tarinoita]]*. Sarja kuvattiin Survon kartanossa, Jyväskylässä.

VLMedia julkaisi sarjan DVD:llä 2. marraskuuta 2018. *Joulupulma* löytyy myös *Tonttu Toljanterin Joulujuhlakokoelmasta*. 

## Juoni

Joulukuun ensimmäisenä päivänä Tonttu Toljanteri lyö vahingossa Joulupukkia tikapuilla päähän ja tämä menettää muistinsa. Toljanteri tekee kaikkensa salatakseen tämän muilta muun muassa tekemällä pukin työt ja käännyttämällä kaikki, jotka ovat menossa tapaamaan pukkia. Toljanteri on myös ihastunut Lääkäri Lettuun, mutta on liian ujo sanoakseen mitään. 24. joulukuuta pukin pitäisi lähteä jakamaan lahjoja, mutta pukin muisti ei ole vieläkään palautunut.

## Näyttelijät

## Tekijät
* Käsikirjoitus: Annukka Kiuru
* Ohjaus: Olli Mononen
* Henkilöohjaus: Kunto Ojansivu
* Musiikki: Teatteri Eurooppa Neljä
* Kuvaus: Ari Koski
* Äänisuunnittelu: Antti Siren
* Pukusuunnittelu: Eija-Riitta Alhainen
* Naamiointi: Anu Leppäaho
* Lavastus: Riikka Hakala
* Leikkaus: Hannu Lehtikevari ja Juha Rinnekari
* Tuottaja: Jarmo Oksa
* Tuotanto: Yle Lapset, 1998

## Jaksot

## Lähteet
Rugby School

**Rugby School** on Rugbyssä Englannin Warwickshiressä sijaitseva yksityiskoulu (public school). Koulun on perustanut Laurence Sheriff vuonna 1567. Koulu kukoisti rehtori Thomas Arnoldin kaudella vuosina 1828–1842, ja siitä tuli Britannian kaikkien yksityiskoulujen esikuva. Koulu on erityisen tunnettu siellä pelatusta jalkapallon esimuodosta, josta kehittyi sittemmin rugby.

Rugby School on yksi alkuperäisistä niin sanotuista suurista yksityiskouluista, ja yksi niistä seitsemästä yksityiskoulusta, jotka mainitaan vuoden 1868 Public Schools Actissa. Muut perinteiset suuret yksityiskoulut ovat Charterhouse School, Eton College, Harrow School, Merchant Taylors' School, St Paul's School, Shrewsbury School, Westminster School ja Winchester College.

## Lähteet

## Aiheesta muualla
Tonttu Toljanterin tarinoita

**Tonttu Toljanterin tarinoita** on vuonna 1999 Yle TV2:n tuottama suomalainen lastenohjelma, jota esitettiin 1. marraskuuta 1999 – 3. tammikuuta 2000. Ohjelma on esitetty uusintana 1.–30. joulukuuta 2001, 23. joulukuuta 2005 – 6. tammikuuta 2006 ja 17.–28. joulukuuta 2018. Ohjelman nimikkohenkilöä Tonttu Toljanteria näyttelee Kunto Ojansivu.

Sarja on julkaistu VHS:nä vuonna 1999 nimellä Pikku Kakkosen parhaat *Tonttu Toljanterin parhaat*. Yleisradio julkaisi sarjan DVD:llä 19. lokakuuta 2011. Sarja on julkaistu tämän jälkeen kahdessa boxissa. Hilda Häkkyrän ensiesiintyminen oli jaksossa "Näkymättömyyskone" (29. marraskuuta 1999).

## Juoni

Tonttulassa ei tultaisi millään toimeen ilman fiksuinta ja ahkerinta tonttua: Toljanteria! Näin taitaa ajatella ainakin tämä omasta mielestään tuhattaituri. Muu Tonttulan väki: Joulupukki, Joulumuori, Lääkäri Lettu, Viänäne, Hilda Häkkyrä, Sähkömiestonttu, Himmelitonttu sekä Tietokonepääte ovat toisinaan aivan eri mieltä. Mutta kukapa voisi tosissaan suuttua tälle hyväsydämiselle ja niin hellyttävälle toilailijalle. Ja sattuuhan sitä välillä itse Joulupukillekin kaikenlaista.

## Näyttelijät

### Tekijät
* Käsikirjoitus: Annukka Kiuru
* Musiikki: Mikko Rekonen, Jukka Pääkkönen, Harri Tavinen ja Timo Väätänen
* Koreografia: Satu Siikanen
* Ohjaus: Olli Mononen
* Henkilöohjaus: Kunto Ojansivu
* Kuvaus: Ari Koski
* Äänitys: Antti Siren
* Naamiointi: Anu Leppäaho
* Puvustus: Eija-Riitta Alhainen
* Graafikko: Markku Lyytinen
* Tuotanto: Yle Lapset, 1999

## Jaksot

Vuoden 2018 uusintakierroksella ei esitetty jaksoa "Uusi vuosi" *Tonttulassa* sen sisällön liiallisen aikasitovuuden takia.

## Lähteet

## Aiheesta muualla
* Yle Areena: Tonttu Toljanterin tarinoita
Urho Seitola

**Urho Wilhelm Seitola** (synt. **Frimodig**, 31. toukokuuta 1886 Hamina – 22. maaliskuuta 1949 Hamina ) oli suomalainen suojeluskuntaupseeri. Sotilasarvoltaan hän oli luutnantti.

Seitola toimi vuosina 1917–1918 Sakkolan nimismiehenä. Joulukuussa 1917 hänet valittiin Karjalankannaksella niin sanotun Pyhäjärven kahakan seurauksena perustetun suojeluskuntajärjestön Yhdeksän pitäjän liiton päälliköksi. Sisällissodan alkupäivinä Seitola oli mukana Viipurin seudun suojeluskuntalaisten tekemällä Venäjänsaaren retkellä ja osallistui punaisten kanssa käytyihin neuvotteluihin venäjänsaarelaisten edustajana yhdessä Uno Sereniuksen kanssa. Hän osallistui myös Kämärän taistelun sotatoimiin. Vuodesta 1927 lähtien Seitola toimi poliisikomissaarina Käkisalmessa.

Jatkosodan aikana Seitola kirjoitti kolme Sotilaspojille tarkoitettua näytelmää ja julkaisi myös yhden lastenkirjan. Hänen poikansa oli nuortenkirjailija Kaarle Seitola.

## Teokset
*
*

## Lähteet
Firepower

__NOTOC__
**Firepower**&nbsp;on brittiläisen heavy metal -yhtye Judas Priestin kahdeksastoista studioalbumi, joka julkaistiin 9. maaliskuuta 2018.&nbsp;Se on ensimmäinen albumi sitten vuoden 1988 albumin&nbsp;Ram It Down, jolla tuottajana toimii&nbsp;Tom Allom, ja ensimmäinen, jolla mukana on myös&nbsp;Andy Sneap. Albumin julkaisua seuraa Pohjois-Amerikan kiertue.

## Kappaleet

## Kokoonpano

### Yhtye
* Rob Halford – laulu
* Glenn Tipton – kitara
* Richie Faulkner – kitara
* Ian Hill – basso 
* Scott Travis – rummut

### Tuotanto
* Tom Allom – tuotanto
* Andy Sneap&nbsp;– tuotanto
* Mike Exeter – äänittäjä
* Claudio Bergamin – kuvitus

## Arvostelut
* Imperiumi: 8½/10
* Kaaoszine: 8½/10
* Keskisuomalainen: 3/5
* Metalliluola: 8/10
* Soundi: 

## Lähteet

## Aiheesta muualla
* 
*
Kullervo (Palsa)

**Kullervo** on Kalervo Palsan Kalevala-aiheinen öljymaalaus vuodelta 1983. Se on eräs Palsan tunnetuimpia töitä. Maalauksesta on olemassa myös varhaisempi vesiväriversio vuodelta 1972.

Maalauksessa puunoksaan alastomana hirtetty tai hirttäytynyt Kullervo kaivertaa puun runkoon. Teoksen löyhänä innoittajana on Väinö Blomstedtin vuonna 1897 samasta aiheesta maalaama temperamaalaus *Episodi Kalevalasta: Kullervo kaivertaa tammen runkoon*, mutta Palsa lisäsi omaan versioonsa useita rujoja ja irvokkaita yksityiskohtia. Palsan Kullervo käyttää kaivertamiseen puukoksi muuttunutta penistään ja hänen kaivertamansa lause ”Maailma on voimakkaiden kiertopalkinto” on lainaus Adolf Hitleriltä. Vuoden 1972 versiossa sen tilalla on Mussolinin nimiin merkitty lainaus ”Teko käy aina ennen sääntöä”. Alaston hirttäytynyt mies ja peniksen epätavanomainen käyttö ovat aiheina myös Palsan toisessa tunnetussa maalauksessa *[[Vapautuminen]]*. Hirttäytymisen teema esiintyy Palsan useissa muissakin töissä.

*Kullervon* molemmat versiot siirtyivät valtion taidemuseon kokoelmiin lahjoituksina vuonna 1999 osana Maj-Lis Pitkäsen taidekokoelmaa. Ne ovat nykyään nykytaiteen museo Kiasmassa Helsingissä.

## Lähteet ja huomautukset
Tim Scott

**Timothy Eugene Scott** (s. 19. syyskuuta 1965 North Charleston, Etelä-Carolina) on yhdysvaltalainen republikaanipoliitikko. Hän on toiminut Etelä-Carolinan edustajana Yhdysvaltain senaatissa tammikuusta 2013 lähtien, jolloin hänet nimitettiin eronneen senaattori James DeMintin paikalle. Scottista tuli näin ensimmäinen afroamerikkalainen senaattori vanhasta etelästä yli sataan vuoteen. Etnisestä taustastaan huolimatta Scott ei ole halunnut liittyä kongressissa afroamerikkalaisten etuja ajavaan Congressional Black Caucus -ryhmään. Vuonna 2014 pidetyissä täytevaaleissa Scott valittiin jatkamaan senaattorina DeMintin kauden loppuun 2017 saakka. Tämän jälkeen Scott valittiin ensimmäiselle täydelle senaattorinkaudelleen, ja hänet on valittiin uudestaan vuonna 2022.

Aiemmin Scott on toiminut Charlestonin piirikunnan valtuustossa (1995–2008), Etelä-Carolinan osavaltionkongressin alahuoneessa (2009–2010) ja Yhdysvaltain edustajainhuoneessa (2011–2013).

## Lähteet

## Aiheesta muualla

* Tim Scottin viralliset kotisivut
Sykloni Debbie

**Sykloni Debbie** oli Australian alueen voimakkain trooppinen hirmumyrsky sitten vuoden sykloni Quangin. Se rantautui Queenslandin rannikolle 28. maaliskuuta 2017 luokan 4 myrskynä.

Trooppinen matalapaine tunnistettiin ensi kerran 22. maaliskuuta Papua-Uuden-Guinean kaakkoispuolella, josta se ajelehti etelään ja nimettiin 25. maaliskuuta Debbieksi. Moottorivioista kärsineet Australian laivaston alukset HMAS Canberra ja HMAS Adelaide olivat korjattavina, minkä vuoksi ne eivät voineet osallistua avustusoperaatioon. Niiden sijasta pelastustöihin lähetettiin HMAS Choules.

## Lähteet
Johannes Brost

**Edvard Johannes Brost Forssell** (25. syyskuuta 1946 Tukholma – 4. tammikuuta 2018 Lund) oli ruotsalainen näyttelijä, joka esiintyi teatterissa, televisiossa ja elokuvissa. Hänet muistetaan varsinkin televisiosarjasta *[[Varustamo (televisiosarja)|Varustamo]]*. Hän työskenteli 1970-luvulla myös Åbo Svenska Teaterissa. Hänelle myönnettiin parhaan miespääosan Guldbagge-palkinto vuonna 2013 elokuvasta *[[Avalon (vuoden 2013 elokuva)|Avalon]]*.

Brost osallistui keväällä 2017 Ruotsin *[[Tanssii tähtien kanssa]]* -ohjelmaan *[[Let’s dance (televisio)|Let's dance]]*. Hän kuoli syöpään tammikuussa 2018.

## Lähteet

## Aiheesta muualla
*Johannes Brostin muistokirjoitus ''Helsingin Sanomissa''.
Pentti Aallonen

**Pentti Antero Aallonen** (24. toukokuuta 1942 Lahti – 26. joulukuuta 2015 Lahti) oli suomalainen lentopalloilija.

Aallonen pelasi lentopallon SM-sarjassa Lahden Kimmossa vuosina 1959–1983 yhteensä 392 sarjaottelua. SM-kultaa hän voitti vuosina 1960, 1962 ja 1964 sekä lisäksi viisi SM-hopeaa ja neljä SM-pronssia.

Maajoukkueessa Aallonen pelasi 153 maaottelua vuosina 1962–1971. MM-kisajoukkueessa hän oli vuosina 1962, 1966 ja 1970 sekä EM-kisajoukkueessa vuosina 1963, 1967 ja 1971. PM-kisoissa hän voitti kultaa vuosina 1962, 1964, 1966, 1968 ja 1970.

Urheilutoimittajain Liitto valitsi Aallosen vuoden lentopalloilijaksi vuosina 1963, 1964, 1968, 1970 ja 1971. Suomen Lentopalloliitto valitsi hänet vuonna 1995 kaikkien aikojen parhaaksi suomalaiseksi mieslentopalloilijaksi ja vuonna 2016 ensimmäisten joukossa suomalaisen lentopallon Hall of Fameen.

Pentti Aallosen vaimo Raili (o.s. Silvennoinen) ja veli Juhani olivat myös lentopalloilijoita ja lajin Suomen mestareita. Aallosen tytär Anne oli tennispelaaja ja lajin moninkertainen Suomen mestari.

## Lähteet
Salla Koskela

**Salla Koskela** (s. 7. toukokuuta 1992) on suomalainen hiihtosuunnistaja, joka on voittanut maailman- ja Euroopan-mestaruuden viestissä sekä useita henkilökohtaisia arvokisamitaleja.

Koskela saavutti nuorten MM-kilpailuissa pronssia sprintissä ja viestissä vuonna 2012. Aikuisten arvokilpailuissa hän ylsi mitaleille ensimmäisen kerran vuonna 2017, jolloin hän voitti maailmanmestaruuden ja Euroopan-mestaruuden viestissä sekä saavutti MM-hopeaa sprintissä, keskimatkalla ja sprinttiviestissä. Vuoden 2017 arvokisasijoitukset paranivat alkuperäisistä yhdellä venäläisen Polina Frolovan tultua hylätyksi dopingin käytön vuoksi. Vuoden 2019 MM-kilpailuissa hän saavutti Mirka Suutarin ja Milka Reposen kanssa pronssia viestissä sekä sijoittui pitkällä matkalla neljänneksi. Vuoden 2021 MM-kilpailuissa Koskela sijoittui keskimatkalla neljänneksi, takaa-ajossa seitsemänneksi ja sprintissä yhdeksänneksi. Vuoden 2022 MM-kilpailuissa hän sijoittui sprintissä ja takaa-ajossa toiseksi, keskimatkalla kuudenneksi ja sprinttiviestissä viidenneksi.

EM-kilpailuissa 2018 Koskela saavutti pronssia sprintissä ja EM-kilpailuissa 2019 hopeaa keskimatkalla sekä pronssia pitkällä matkalla ja viestissä. EM-kilpailuissa 2020 Koskela saavutti Tuuli Suutarin ja Marjut Turusen kanssa pronssia viestissä sekä sijoittui seitsemänneksi sprintissä ja pitkällä matkalla. Keskimatkalla hän keskeytti.

Koskela edustaa seuratasolla hiihtosuunnistuksessa Lounais-Hämeen Rastia ja maastohiihdossa Keravan Urheilijoita.

Koskela on kotoisin Ypäjältä. Hän on kirjoittanut ylioppilaaksi Vuokatin urheilulukiosta ja opiskellut metsätieteitä Itä-Suomen yliopistossa. Hän on suorittanut asepalveluksen armeijassa. Hänellä todettiin synnynnäinen sydänvika, Wolff–Parkinson–Whiten oireyhtymä, joka aiheutti kovassa rasituksessa rytmihäiriöitä. Vaiva saatiin usean operaation jälkeen korjattua 2010-luvun alussa.

Suomen Olympiakomitea valitsi Koskelan syksyllä 2017 vuoden opiskelijaurheilijaksi.

## Lähteet
Samppa P. Asunta

**Samppa Pellervo Asunta** (s. 1936) on suomalainen kirkkoherra, laulujen sanoittaja ja suomentaja.

Asunta on ollut Ruoveden seurakunnan kirkkoherra.

## Lähteet
Djélébou

**Djélébou** on maalaiskunta Kayesin alueen Kayesin piirissä Malissa. Sen keskuskylä Aourou sijaitsee Djéléboujoen varrella noin 65 kilometriä Kayesista pohjoiseen. Kunnassa on 23&nbsp;600 ja keskuskylässä 5&nbsp;000 asukasta (vuonna 2009).

## Maantiede ja ilmasto
Djéléboun kunnan pinta-ala on 908,6 neliökilometriä. Se rajoittuu pohjoisessa Kayesin piirin Karakoron, idässä Koussanén ja etelässä Bangassin ja Guidimakan Keri-Kaffon kuntiin sekä lännessä Mauritaniaan.

Alue on etupäässä tasankoa, joka rajoittuu idässä kohoavaan ylänköön. Tärkein vesistö on noin neljän kuukauden ajan virtaava Djélébou, joka laskee Mauritanian rajan muodostavaan Senegalin sivujokeen Karakoroon. Kasvillisuus on ihmisen toiminnasta kärsinyttä savannia.

Seutu kuuluu Sahelin vyöhykkeeseen. Vuotuinen sademäärä on 400–600 millimetriä. Sadekausi kestää kesäkuusta lokakuuhun ja kuiva kausi marraskuusta toukokuuhun. Sadekauden keskilämpötila on noin 25 ja harmattan-tuulen leimaaman kuivan kauden 40–45 astetta.

## Asutus
Entisestä Aouroun arrondissementista vuonna 1996 erotettuun kuntaan kuuluu 11 kylää. Asukkaista yli 90 % on soninkeja. Lisäksi on fulbeja, maureja ja bambaroita. Vallitseva uskonto on islam.

## Liikenne, talous ja palvelut
Kunnan liikenneyhteydet ovat heikot. Kuivana aikana on autoliikennettä Kayesiin ja Mauritaniaan.

Seudun pääelinkeino on maatalous. Tärkeimmät viljelykasvit ovat durra, maapähkinä, lehmänpapu ja maissi. Puutarhaviljely tuottaa vihanneksia ja juureksia. Karjanhoito perustuu laiduntamiseen ja transhumanssiin. Kotieläimiä ovat naudat, lampaat, vuohet, hevoset, aasit ja siipikarja. Lisäksi hyödynnetään metsiä ja harjoitetaan pienimuotoista kaupankäyntiä.

Kunnassa toimii kymmenen alakoulua, kuusi yläkoulua ja viisi koraanikoulua (vuonna 2008). Noin 80 % alakouluikäisistä saa jonkinlaista opetusta. Terveydenhuolto käsittää neljä terveyskeskusta ja joukon muita alimman tason palveluja, jotka koulujen tavoin ovat usein maastamuuttajien rahoittamia. Suurimmat terveysongelmat ovat malaria, iho- ja hengityselinsairaudet, ripuli ja aliravitsemus. Vesihuolto käsittää periaatteessa riittävän määrän kaivoja, porakaivoja ja vesijohtoja, mutta monet turvautuvat silti heikkolaatuisiin vesilähteisiin.

## Lähteet
* 

### Viitteet
Argentiinan kansalliskirjasto

**Argentiinan kansalliskirjasto** () on Buenos Airesin kaupungissa toimiva Argentiinan kansalliskirjasto.

Kansalliskirjaston perusti Mariano Moreno Argentiinan itsenäistyttyä vuonna 1810 alkujaan Buenos Airesin yleiseksi kirjastoksi. Vuonna 1884 kirjasto nimettiin Argentiinan kansalliskirjastoksi. 

Kirjaston betonibrutalismia edustava päärakennus on arkkitehtien Clorindo Testa, Francisco Bullrich ja Alicia Cazzaniga suunnittelema. Se suunniteltiin vuonna 1961, ja rakennettiin vuosina 1962-1992. 

## Lähteet

   
## Aiheesta muualla

*The 5 Most Beautiful Libraries In Buenos Aires, Argentina  (theculturetrip.com)
Guy Fawkes -naamari

**Guy Fawkes -naamari** on Anonymous-aktivistiryhmän käyttämä naamari. Sarjakuvaromaani *[[V niin kuin verikosto]]* (1982–1985) ja siihen perustuva elokuva *[[V niin kuin verikosto (elokuva)|V niin kuin verikosto]]* (2005) tekivät naamarin laajalti tunnetuksi. Löyhän ryhmän muodostaneet aktivistit pukeutuvat naamariin ”yhtenä äänenä” ja samanhenkisenä kollektiivina. Guy Fawkes -naamari yhdistettiin Anonymous-aktivisteihin ensimmäisen kerran projekti Chanologian aikana, jossa arvosteltiin skientologiaa. Naamari itsessään esittää 1600-luvun alussa elänyttä englantilaista roomalaiskatolista terroristia Guy Fawkesia. Naamari esittää hymyilevää miestä, jolla on ylöspäin kaartuvat mustat viikset ja kapea pujoparta. Naamari on yleensä valkoinen tai vaaleankeltainen, joskus vaaleanvihreä.

## Tausta
Guy Fawkes -naamarin juuret ulottuvat vuosisatojen taakse. Naamarin sanotaan muistuttavan niin sanottuun ruutisalaliittoon osallistuneen Guy Fawkesin kasvoja. Hän vastusti roomalaiskatolilaisten vainoja Englannissa. 1800-luvulla naamareita puettiin vielä Guy Fawkesin ja ruutisalaliiton muistoksi, erityisesti Guy Fawkesin yönä. 1900-luvulla Guy Fawkesin ja naamareiden yhteys oli haalistunut. Naamari oli suosittu Britanniassa ja *V niin kuin verikosto* -sarjakuvan ansiosta naamari tuli tunnetummaksi päähahmon ”V:n” pukeuduttua siihen totalitarismin vastaisessa taistelussa. *V niin kuin verikosto* -elokuvan ja projekti Chanologian ansiosta naamari tuli kansainvälisesti tunnetummaksi. Nykyisin naamari liitetään ennemmin *V niin kuin verikosto* -teoksen sankariin kuin itse Guy Fawkesiin.

## Naamarin tunnetuksi tuleminen
Projekti Chanologiassa skientologista kirkkoa kritisoineet aktivistit käyttivät naamareita salatakseen henkilöllisyytensä. Tapauksen jälkeen naamarista tuli aktivistien symboli, jota on käytetty erilaisissa mielenosoituksissa, joissa vastustetaan väärinkäytöksiä, diktatuuria, kapitalismia ja puolustetaan ihmisoikeuksia ja vapautta. Naamareita on käytetty esimerkiksi Occupy-mielenosoitusten ja arabikevään yhteydessä. Saudi-Arabia ja Bahrain ovat kieltäneet naamarien käytön.

## Lähteet
Irakin kansalliskirjasto ja -arkisto

**Irakin kansalliskirjasto ja -arkisto** (, , lyh. INLA) on Irakin pääkaupungissa Bagdadissa toimiva kansalliskirjasto ja -arkisto.

Merkittävä osa Irakin kansalliskirjaston ja -arkiston arvokkaimmista kokoelmista varastettiin sekasorron aikana tai tuhoutui esimerkiksi kirjastorakennuksen tulipalossa Irakin sodan aikana huhtikuuhun 2003 mennessä, kun erityisesti Yhdysvallat ja Britannia syöksivät sotatoimillaan Saddam Husseinin hallinnon pois vallasta. Esimerkiksi vuoteen 2013 mennessä vain 200 vuoden 2003 kaaoksessa kadonnutta 3&nbsp;000 harvinaisesta kirjasta on saatu palautettua tai kunnostettua takaisin. Sittemmin Irakin kansalliskirjastolle ja -arkistolle on rakennettu myös uusia tiloja. 

YK:n erityisjärjestö Unescon mukaan Irakin aikuisväestön (yli 15-vuotiaat) lukutaito romahti vuosituhannen vaihteen arvosta yli 30 prosenttia matalammalle tasolle vuoteen 2013 mennessä, jolloin lukutaitoisia ja oli vain 43,7 prosenttia maan väestöstä.

## Lähteet
Tulta ja tuhoa

**Tulta ja tuhoa – Donald Trump Valkoisessa talossa** (*Fire and Fury: Inside the Trump White House*) on vuonna 2018 julkaistu toimittaja Michael Wolffin kirjoittama Donald Trumpin presidenttikampanjaa ja hänen persoonaansa käsittelevä paljastuskirja. Wolff kertoo haastatelleensa kirjaansa varten yli 200 Valkoisen talon henkilökuntaan ja Trumpin lähipiiriin kuuluvaa henkilöä sekä Trumpia itseään. Kirjan kustantaja myi muutamille yhdysvaltalaislehdille oikeuden julkaista sen ensimmäisiä lukuja jo ennen, kuin se varsinaisesti tuli myyntiin. Kirjan lukujen paljastukset aiheuttivat kohun, jonka seurauksena Trumpin lakimiehet yrittivät estää kirjan julkaisemisen.

Kohun vuoksi kustantaja Henry Holt & Co päätti aikaistaa kirjan julkaisua, ja siksi *Tulta ja tuhoa* julkaistiin aiemmin kaavaillun tammikuun 9. päivän sijaan 5. tammikuuta 2018. Trump uhkaili oikeustoimilla myös kirjaa varten haastatteluja antanutta entistä strategiapäällikköään Steve Bannonia, jota hän syytti vaitiolovelvollisuuden rikkomisesta.

Tammi on julkaissut kirjasta suomennoksen nimellä *Tulta ja tuhoa*.

## Lähteet
Kuwaitin kansalliskirjasto

**Kuwaitinn kansalliskirjasto** (, ) on virallisesti vuonna 1994 perustettu Kuwaitin pääkaupungissa Kuwaitissa toimiva kansalliskirjasto.

Kansalliskirjastoa edelsi on julkisen kirjastotoiminnan arvostuksen ja suosion kehitys Kuwaitissa. Ensimmäinen julkinen kirjasto perustettiin hyväntekeväisyysjärjestön voimin vuonna 1913. Maan eliitti ja älymystö vaati jo 1923 kansalliskirjaston muodostamista arvokkaisen kirjojen, käsikirjoitusten ja sarjajulkaisujen säilyttämiseksi. Vuonna 1937 suosiota saavuttanut kirjasto vaihtoi nimekseen *Julkisen informaation kirjasto* (Library of Public Information). Vuonna 1979 vastuu kirjastosta siirtyi kansalliselle kulttuurin, taiteen ja tieteen neuvostolle; kirjasto nimettiin *Valtion keskuskirjastoksi* (Central Library of the State).

Kuwaitin aikuisväestöstä (yli 15-vuotiaat) oli YK:n erityisjärjestö Unescon mukaan lukutaitoisia 95,7 prosenttia (vuonna 2015).

## Lähteet
Ebba Haslund

**Ebba Margareta Haslund** (12. elokuuta 1917 Seattle, Washington, Yhdysvallat – 10. elokuuta 2009 Oslo, Norja) oli norjalainen kirjailija ja kriitikko. Hän toimi erityisesti naisten aseman edistämiseksi ja oli aktiivinen kirjailijajärjestöissä.

Haslundin isä oli Yhdysvaltain kansalaisuuden saanut norjalainen, äiti oli ruotsalainen. Hän oli perheen ainoa lapsi. Hän asui lapsena paljon ulkomailla, ja koulunkäynti oli pätkittäistä. Suoritettuaan examen artium -tutkinnon 1935 hän opiskeli Britanniassa, Saksassa ja Ranskassa. Hän valmistui 1941 maisteriksi Oslon yliopistosta opinnäytteellä, jossa hän käsitteli Rainer Maria Rilken teosta *Die Aufzeichnungen des Malte Laurids Brigge*.

Haslund oli yhteiskuntakriitikko, jonka painopiste oli naisten asema. Hän oli poliittisesti ajoittain vasemmalle kallistuva porvari ja istui jonkin aikaa Høyren Stortinget-edustajana. Haslundin sota-aiheinen esikoisteos *Også vi* ilmestyi 1945. Hän julkaisi useita teoksia, ennen kuin varsinainen läpimurto tapahtui 1951 teoksen *Middag hos Molla* ansiosta. Samoin oli menestys 1954 ilmestynyt *Elokuussa* (*Krise i august*), joka on ainoa hänen suomennettu teoksensa. Se on avioliittokuvaus, jota markkinoitiin naisen marttyyriaseman kuvauksena, mitä hän ihmetteli ja otti esille myöhemmän painoksen alkusanoissa 1982. Hän hämmästyi myös kriitikoiden käsitystä siitä, että kirjassa olisi onnellinen loppu, sillä onnellinen se oli ainoastaan miehen kannalta.

Romaanien lisäksi Haslund kirjoitti novellikokoelmia, lasten- ja nuortenkirjoja, esseekokoelmia sekä kolme muistelmateosta. Lisäksi hän kirjoitti näytelmiä ja kuunnelmia niin lapsille kuin aikuisillekin. Hän sai 1956 palkinnon lastenkuunnelmasta *Kjære Nils*.

Haslund toimi Aftenpostenin kirjallisuusarvostelijana 1970–1990. Aktiivisena järjestöihmisenä hän oli Ungdomslitteraturens forfatterlagin puheenjohtaja 1965–1970 ja Den Norske Forfatterforeningin puheenjohtaja 1971–1975. Hän oli aikakauskirja Ordetin päätoimittaja 1966–1968.

Haslund oli vuodesta 1940 naimisissa johtaja Sverre Fjeld Halvorsenin (1910–2005) kanssa.

## Suomennetut teokset
* *Elokuussa* (*Krise i august*), suom. Kyllikki Villa. Otava, 1956

## Palkinnot ja tunnustukset
* palkinto lastenkirjasta *Kjære Nils* 1956
* Kultur- og kirkedepartementets pris for barne- og ungdomslitteratur teoksestaan *Barskinger på Brånåsen* 1960 
* Bokhandlerprisen teoksesta *Det trange hjerte* 1966
* Riksmålsprisen teoksesta *Syndebukkens krets* 1968

## Lähteet

## Aiheesta muualla
Tonttu Toljanteri: Tonttulan elämää

**Tonttu Toljanteri: Tonttulan elämää** on vuonna 2000 esitetty Yle TV2:n tuottama suomalainen lastenohjelma, jota esitettiin 2. marraskuuta 2000 – 4. tammikuuta 2001. Sarja on esitetty uusintana 6. joulukuuta 2006 – 2. tammikuuta 2007 sekä 16.–30. joulukuuta 2019. Sarjan jälkeen oli kolmen vuoden tauko, mutta Yle TV2 esitti Vuoden 1999 *[[Tonttu Toljanterin tarinoita]]* uusintana 1.–30. joulukuuta 2001. Sarja julkaistiin DVD:llä 23. lokakuuta 2020. Ohjelman nimikkohenkilöä Tonttu Toljanteria näyttelee Kunto Ojansivu.

Nenäsen ensiesiintyminen oli jaksossa "Lentsua Tonttulassa" (23. marraskuuta 2000) ja viimeinen esiintyminen jaksossa "Hilda lähtee Kiinaan" (4. tammikuuta 2001).

## Näyttelijät

## Jaksot

## Lähteet

## Aiheesta muualla
* Yle Areena: Tonttu Toljanteri: Tonttulan elämää
*
Pertti Salminen

**Pertti Olavi Salminen** (s. 25. maaliskuuta 1954 Luopioinen) on suomalainen valtiotieteiden tohtori, upseeri ja kenraalimajuri evp. 

Pertti Salminen syntyi maanviljelijä Olavi Salmisen ja emäntä Heleena Mattilan perheeseen. Hänen puolisonsa vuodesta 1980 on lähihoitaja Pirjo Laurila.  Salminen tuli ylioppilaaksi 1973, valmistui Kadettikoulusta 1978 ja Sotakorkeakoulusta 1987. Ylemmän päällystön kurssin hän suoritti 1996, maanpuolustuskurssin 2000 ja ylimmän johdon kurssin 2003. Salminen opiskeli Royal College for Defence Studies -oppilaitoksessa 2002. Hän väitteli valtiotieteiden tohtoriksi Helsingin yliopistossa 1996. 

Salminen työskenteli Uudenmaan jääkäripataljoonassa opetusupseerina ja varapäällikkönä 1978–1983, Kadettikoulussa opetusupseerina ja kurssinjohtajana 1983–1985, Raahen sotilaspiirin esikunnassa toimistoupseerina 1987–1989, Namibian rauhanturvaoperaation suunnittelu-upseerina 1989–1990, Sotakorkeakoulun opettajana 1990–1992, Maanpuolustuskorkeakoulun tutkijaesiupseerina 1993–1995, pääopettajana 1999, strategian laitoksen johtajana 2003–2004 ja korkeakoulun rehtorina 2004–2009. Hän oli Porin prikaatissa pataljoonan komentaja 1996–1998. SFOR-joukoissa Bosnia ja Hertsegovinassa Salminen oli prikaatin apulaiskomentaja 1998–1999, divisioonan apulaisesikuntapäällikkö 1999 ja pääesikunnan kansainvälisen osaston apulaisosastopäällikkö 2000–2001. Vuonna 2009 Salmisesta tuli sotilasedustaja Suomen pysyvässä edustustossa EU:ssa ja Suomen edustustossa Natossa Brysselissä. Länsi-Suomen sotilasläänin komentajaksi hänet nimitettiin maaliskuussa 2012. Salminen siirtyi reserviin 1.1.2014.

Salminen ylennettiin vänrikiksi 1974, luutnantiksi 1978, yliluutnantiksi 1980, kapteeniksi 1985, majuriksi 1989, everstiluutnantiksi 1995, everstiksi 1999, prikaatikenraaliksi 2004 ja kenraalimajuriksi 2006.

Pertti Salminen johti Baltian maiden maanpuolustuskorkeakoulun, Baltic Defence Collegen, kasvatuksen ja opetuksen kansainvälisen auditoinnin 2014. Länsi- Ja Sisä-Suomen aluehallintoviraston  harjoituksiin hän osallistui 2014-2017 suunnittelijana ja evaluaattorina. Sen jälkeen hän on toiminut freelancer-tutkijana keskittyen puolustushallinnon siviiliyhteistyökysymyksiin.

Kuntavaaleissa 2017 Salminen valittiin Pälkäneen kunnanvaltuustoon kokoomuksen ehdokaslistalta. Kesäkuussa 2020 hänet valittiin Pälkäneen kunnanhallituksen puheenjohtajaksi edellisen puheenjohtajan Eero Laesterän erottua kunnallisista luottamustoimistaan. Kuntavaaleissa 2021 Salminen valittiin uudelleen kunnanvaltuustoon ja sittemmin kunnanhallituksen jäseneksi, samoin kuin Kangasalan ja Pälkäneen yhteistoiminta-alueen sosiaali- ja terveyslautakunnan jäseneksi. Aluevaaleissa 2022 Salminen tuli valituksi Pirkanmaan hyvinvointialueen valtuuston varajäseneksi ja sittemmin valiokuntajäseneksi. 

Salminen toimi Valtakunnallisen riistaneuvoston Pohjois-Hämeen varajäsenenä 2015-2021. Hän on myös toiminut Pälkäneen ja Luopioisten riistanhoitoyhdistys ry:n hallituksen jäsenenä 2017-, Ämmätsän hirvimiesten toiminnanjohtajana 2017- ja Kyynärö-Ämmätsä-Vahdermetsän kyläyhdistys ry:n puheenjohtajana 2017- sekä Pirkan Helmi ry:n hallituksen jäsenenä 2019-.  

## Lähteet
Tonttu Toljanterin Tonttu-TV

**Tonttu Toljanterin Tonttu-TV** on Yle TV2:n tuottama suomalainen joulukalenterisarja vuodelta 2003, jota esitettiin 1.–24. joulukuuta 2003. Ohjelman nimikkohenkilöä Tonttu Toljanteria näyttelee Kunto Ojansivu. Sarja julkaistiin DVD:nä 18. lokakuuta 2019. Sarjan jälkeen oli neljän vuoden tauko, mutta Yle TV2 esitti *[[Tonttu Toljanterin joulupulma]]* vuoden 1998 kalenterin uusintana 1.–24. joulukuuta 2004 ja vuoden 1999 *[[Tonttu Toljanterin tarinoita]]* 23. joulukuuta 2005 –6. tammikuuta 2006 sekä vuoden 2000 *[[Tonttu Toljanteri: Tonttulan elämää]]* 6. joulukuuta 2006 – 2. tammikuuta 2007. Sarja julkaistiin Yle Areenaan vuodeksi joulukuussa 2023.

Hilda Häkkyrän viimeinen esiintyminen oli jaksossa "Talvisia mietteitä" (10. joulukuuta 2003). Tietokonepäätteen viimeinen esiintyminen oli jaksossa "Väärä päivitys" (21. joulukuuta 2003).

## Juoni
Amerikan-tonttu Hilda Häkkyrä valittaa, että lapset villiintyvät Tonttu-TV:n lelumainoksista. Joulupukki aloittaa uuden ohjelman, jonka tähdeksi Tonttu Toljanteri pestataan. Hänen pitää viihdyttää lapsia, mutta sanaa "joulu" ei saa mainita. "Antaa joulun tulla sydämiimme pikkuhiljaa, päivä päivältä ja yö yöltä. Mitä sitä heti ahnehtimaan", kuuluu Joulupukin ohje.

## Näyttelijät

## Jaksot

## Lähteet
Michael Wolff

**Michael Wolff** on yhdysvaltalainen kolumnisti ja tietokirjailija. Hän on toiminut *[[New York Magazine]]* ja *[[Vanity Fair (lehti)|Vanity Fair]]* -lehtien mediakolumnistina ja kirjoittanut kirjoja, esimerkiksi Rupert Murdochin elämäkerran ja Donald Trumpin valtaannousua ja ensimmäistä virkavuotta käsittelevän kirjan *[[Fire and Fury]]*.

Wolffin media-aiheinen kolumni ilmestyi New Yorkissa joka viikko vuodesta 1998 vuoteen 2004, jolloin hän siirtyi *Vanity Fairiin*. Hän ei ollut kriitikko eikä reportteri vaan keskittyi media-alan vallanpitäjien henkilökuviin. Hän on saanut National Magazine Awardin 2002 ja 2004.

Kohukirjan *Fire and Fury* ilmestyessä tammikuussa 2018 Wolff oli 64-vuotias. Hän kertoi kirjan perustuvan yli 200 haastatteluun puolentoista vuoden aikana. Osa kirjaan haastatelluista henkilöistä on syyttänyt häntä vääristelystä ja vaitiolovelvollisuuden rikkomisesta, toisaalta Wolffin tarjoamille päivällisille osallistunut vieras on vahvistanut kirjassa raportoituja keskusteluja.

## Lähteet
Tuuli auringosta

**Tuuli auringosta** on kokoelma Arthur C. Clarken novelleja. Teoksen suomentaja on Ilkka Äärelä ja sen on toimittanut Juhani Hinkkanen.

## Englanninkieliset alkuteokset
* *Expedition to Earth*, 1953
* *Reach for Tomorrow*, 1956
* *Report on Planet Three and Other Speculations*, 1972
* *The Other Side of the Sky*, 1958
* *The Wind from the Sun: Stories of the Space Age*, 1972
* *Voices from the Sky: Previews of the Coming Space Age*, 1965
Total Energy

**Total Energy** on muistomerkki, jolla kunnioitetaan Vihdin Nummelan lentokentältä viimeiselle lennolleen lähteneiden muistoa.

Muistomerkin on suunnitellut ja toteuttanut Veijo Aulio, ja se valmistui vuonna 2011. Muistomerkki esittää nousuun lähtevää lentokonetta. Muistomerkin jalustassa on niiden nimet, joiden muistoksi muistomerkki on pystytetty.

Jatkosodan hyökkäysvaiheessa 1941 kentältä lähteneistä kaatui seitsemän lentäjää. Heidän nimiensä lisäksi nimilaatassa on myöhemmin surmansa saaneiden nimet.

Kentän toisella puolella, lähellä valtatietä 25, on 1. elokuuta 1941 tapahtuneen pommikoneturman muistokivi.

## Lähteet

## Aiheesta muualla
*Total Energy. Vihdin muistomerkit
Veli Pekka Valtonen

**Veli Pekka Valtonen** (s. 14. toukokuuta 1954 Vihti) on suomalainen insinööriprikaatikenraali, evp. 

Valtonen syntyi agrologi Matti Valtosen ja verovirkailija Eila Kandolinin perheeseen. Hänen puolisonsa vuodesta 1980 on MMM Anne Lintunen.  Valtonen valmistui diplomi-insinööriksi Teknillisestä korkeakoulusta 1980 ja on suorittanut DESS-jatkotutkinnon Pariisin yliopistossa 1996. Hän työskenteli Topografikunnan teknisen toimiston päällikkönä 1982–1988, mittausosaston johtajana 1988–1990 ja ilmakuvaosaston johtajana 1990–2000. Pääesikunnan materiaaliosaston TK-sektorin johtaja Valtonen oli 2000–2001 ja materiaaliosaston apulaispäällikkö 2007. Sotavarustepäälliköksi hänet nimitettiin vuonna 2008. Puolustusvoimien pääinsinöörin virkaa Valtonen hoiti marraskuusta 2012 toukokuun 2014 loppuun. Hänen seuraajansa sotavarustepäällikkönä ja puolustusvoimien pääinsinöörinä on insinööriprikaatikenraali Kari Renko.

Valtonen ylennettiin insinööriluutnantiksi 1983, insinööriyliluutnantiksi 1984, insinöörikapteeniksi 1985, insinöörimajuriksi 1989, insinöörieverstilutnantiksi 1995, insinöörieverstiksi 2001 ja insinööriprikaatikenraaliksi 2008.

## Lähteet
Sykloni Dineo

**Sykloni Dineo** oli eteläisen pallonpuoliskon 2016–2017 syklonikauden viides trooppinen sykloni, jonka seurauksena Mosambikissa joutui 130 000 kodittomaksi. Se aiheutti kovia sateita Limpopon provinssissa, Mpumalangassa, Botswanassa ja Zimbabwessa.

## Lähteet
Entropia (täsmennyssivu)

**Entropia** voi tarkoittaa:

* entropia, termodynamiikan ja statistisen fysiikan suure
* entropia, informaatioteorian käsite
* *[[Entropia Universe]]*, massiivinen monen pelaajan verkkouniversumi
* Entropia, yhdysvaltalainen ohjelmistoyritys (1997–2004)
* ''Entropia'', Lauri Porran albumi (2018)
* ''Entropia'', Pain of Salvationin albumi (1997)
* Entropy, elektronisen musiikin kulttuuriyhdistys (1993-)
Ugo Ehiogu

**Ugochuku “Ugo“ Ehiogu** (3. marraskuuta 1972 Lontoo, Englanti – 21. huhtikuuta 2017) oli englantilainen jalkapalloilija, pelipaikaltaan keskuspuolustaja.

Ehiogu pelasi Englannin Valioliigassa 14 peräkkäistä kautta vuosina 1991–2006. Hän pelasi yhteensä 363 Valioliigan ottelua ja teki niissä 19 maalia edustaen Aston Villaa ja Middlesbroughia. Ehiogu pelasi urallaan myös 34 ottelua Englannin toiseksi korkeimmalla sarjatasolla edustaen West Bromwich Albionia, Leeds Unitedia ja Sheffield Unitedia sekä yhdeksän ottelua Skotlannin Valioliigassa edustaen Rangersia.

Englannin maajoukkueessa Ehiogu pelasi vuosina 1996–2002 neljä ottelua, joissa hän teki yhden maalin.

Kesästä 2014 kuolemaansa saakka Ehiogu toimi Tottenham Hotspurin alle 21-vuotiaiden joukkueen päävalmentajana.

Ehiogu kuoli sydänkohtaukseen huhtikuussa 2017.

## Lähteet
Entropia (Lauri Porran albumi)

**Entropia** on Lauri Porran neljäs studioalbumi, joka julkaistiin 10. tammikuuta 2018. Kaikki sävellykset ovat Lauri Porran säveltämiä.

## Kappaleet
#
#Domino Suite (Aki Rissanen, Lahti Symphony Orchestra & Jaakko Kuusisto)
##
##
##
#Concerto for Electric Bass ”Entropia”
##
##
##
##
#

## Muusikot
* Paperi T – laulu
* Joonas Riippa – rummut
* Aki Rissanen – piano
* Lauri Porra – sähköbasso
* Sinfonia Lahti
* Jaakko Kuusisto – kapellimestari

## Arvostelut
* Imperiumi: 8/10
* Soundi: 

## Lähteet
A-traktori

**A-traktori** on Ruotsissa käytetty hitaasti liikkuva moottoriajoneuvotyyppi, joka muistuttaa EPA-traktoria. Se on rakenteellisesti kaksipaikkainen, vähintään 2&nbsp;000 kiloa painava ajoneuvo, jonka tavaratila on avoin, ja ajoneuvossa on peräkoukku. Suurin rakenteellinen nopeus on 30 km/h, joka on myös A-traktorien nopeusrajoitus. A-traktorin perään kiinnitetään hitaasta ajoneuvosta kertova kolmio.

A-traktoreita rakennetaan henkilöautoista lyhentämällä kattoa ja muokkaamalla vaihteistoa.

## Lähteet